Iulia Albu, unul dintre cei mai mari critici de modă din România, cunoscută și pentru aparițiile sale la TV în diferite ipostaze inedite, nu se înțelege mai deloc cu părinții ei, chiar dacă în sinea ei își dorește asta. De cealaltă parte, designer-ul vestimentar este apropiat de mama lui Mike, partenerul său de viață.
Nu de mult, Iulia Albu și Mike au fost eliminați de la America Express – Drumul Soarelui. Înainte de această etapă, cei doi au primit o scrisoare emoționantă de acasă.
"Dragă Mihai, luptă alături de iubita noastră Iulia și, ori de câte ori eșuați în ceva, luați-o de la capăt cu entuziasm. Vă urez succes, dar și mult noroc și ție și frumoasei Iulia. Dumnezeu să vă ocrotească să veniți sănătoși. Cu dragoste, mama!", a scris mama lui Mike.
La acest mesaj, Iulia Albu a ținut să completeze: "Mama lui care este și pentru mine mamă".
Iulia Albu a mărturisit că nu se înțelege foarte bine cu părinții săi, chiar dacă ea și-ar dori acest lucru. Vedeta este întotdeauna pregătită să le fie alături necondiționat și, în ciuda contextelor, ea îi va considera toată viața familia ei.
"Eu din păcate nu am cea mai bună relație cu părinții mei, în ciuda tuturor încercărilor pe care le-am făcut de-a lungul timpului. Lucrul cel mai important este că, dincolo de tot ce s-a întâmplat și de tot ce va fi de acum încolo, ei vor fi până în ultima clipă părinții mei. Chiar dacă eu nu sunt un copil pe care ei l-au putut iubi", a declarat Iulia Albu, potrivit Libertatea.
Vezi această postare pe Instagram